રાજ્યકક્ષાના વિદેશ પ્રધાન જનરલ વી. કે. સિંહ જોધપુર ખાતે ભાજપ કાર્યકરોની એક બેઠકમાં ભાગ લેવા આવ્યા હતા. પાકિસ્તાન અંગે પૂછેલા એક પ્રશ્નના જવાબમાં વી.કે. સિંહે જણાવ્યું હતું કે શ્રીકૃષ્ણએ શિશુપાલને ૯૯ વખત માફ કર્યો હતો, પરંતુ ૧૦૦મી વખતે તેને ખતમ કરી નાખ્યો હતો. પાકિસ્તાન સાથે પણ આવું જ થશે. ભારત પણ પાકિસ્તાન સાથે આવું જ કરશે. પાકિસ્તાનના સિંધમાં હિંદુઓ પર ગુજારવામાં આવતા ત્રાસ અંગેના એક સવાલના જવાબમાં વી.કે. સિંહે જણાવ્યું હતું કે આ મુદ્દે સરકાર પોતાના સ્તરે કામ કરી રહી છે.